טופיה פיליפינית

טופיה פיליפינית או חדף עצים פיליפיני (שם מדעי: Urogale everetti) היא מין יונק קטן ממשפחת הטופיים שבסדרת חדפי עצים והיא המין הגדול ביותר בסדרתה. היא יחידה בסוגה ואנדמית לאיי הפיליפינים.

אורכה של הטופיה 17-20 ס"מ, אורך הזנב 11-17 ס"מ ומשקלה 355 גרם. היא בעלת גוף שעיר בצבע זהוב-אפור, זנב שעיר המסתיים בציצות לבנות, עיניים שחורות גדולות ואף, שפתיים ואוזניים  ורודות ועירומות משיער.
 
הטופיה שוכנת ביערות הררים באי מינדנאו שבפיליפינים. היא מחפשת טרף על הקרקע ועל העצים ויכולה לנוע במהירות רבה ולקפץ בין ענפים וסלעים. היא אוכלת פירות שונים וגם בשר וניזונה מחרקים, עכבישים, לטאות, עופות קטנים וביצים.

קישורים חיצוניים

הערות שוליים

בעלי חיים שתוארו ב-1892
טקסונים שתוארו בידי אולדפילד תומאס
טופייתיים
יונקים יחידים בסוגם
הפיליפינים: יונקים
הפיליפינים: מינים אנדמיים
יונקים ביערות הגשם של דרום-מזרח אסיה